**HEA EESKUJU**

**MERILI ELISABET KÕIV**

Hugo Treffneri Gümnaasium

Elisabet on väga aktiivne noor ühiskonna liige. Lisaks sellele, et ta on koolis tubli ja silmapaistev õpilane, on ta vabatahtlikuna panustanud Hariduse Tugiteenuste Keskusesse, kus ta on juba al 2015. a. juhendajana noortele sotsiaalseid oskuseid õpetanud.

Eriliselt on ta silma paistnud sel aastal, kui ta alustas kõigele lisaks rahvusvahelise strateegilise koostööprojekti S.P.A.M elluviimisega. Elisabet märkas, et nutiseadmed antakse noortele kätte väga kergekäeliselt, ega pöörata tähelepanu nende ohtudele, sisule, mis ei pruugi olla noortele kohane, ning tema jaoks tekitas muret tema eakaaslaste järjest sagenevad (tervise)probleemid: ärevushäired, keskendusmisraskused, magamatus, empaatia ja sotsiaalsete oskuste vähenemine jne, mis uuringute kohaselt saavad enamjaolt alguse just nutiseadmete liigtarbimisest. Selle asemel, et niisama südant valutada otsustas Elisabet, et ta tahab olukorda parandada ja eelnimetatud probleemide ennetamiseks soovib ta noorte nutiseadmete tarbimise teadlikkust tõsta. Selleks kutsus ta kokku meekonna, kellega nad kirjutasid rahvusvahelise Erasmus+ strateegilise koostööprojekti S.P.A.M, millele saadi toetus (ligi 40.000€). Nüüd tegutseb meeskond selle nimel, et kõik noored teadvustaksid ohte nutiseadmetes, pööraksid tähelepanu sellele, milliseid rakendusi nad kasutavad (kas "scrollivad" niisama või ka õpivad midagi), veedaksid rohkem aega "päriselu" nautides ja sõpradega "päriselus" suheldes.

Elisabet kaasas oma algatatud projekti Tartu koole ja noortekeskuseid. Esimesena viiakse projektitegevusi läbi Tartu Kesklinna Koolis ja paralleelselt sellega kolmes Tartu noortekeskuses. Kuna ka õpetajad on nutisedmetest tulenevat probleemi koolis märganud, ega oska sellega toime tulla, oli huvi projekti vastu koolis väga suur. Projekti kaasatakse ka kõik teised Tartu koolid, seda juba järgneval aastal. Samuti valmib projekti lõppfaasis kampaania, mida levitatakse üle Eesti (samuti partnerriikides Bulgaarias ja Islandil), et võimalikult paljud noored hakkaksid oma nutikäitumisele rohkem tähelepnu pöörama.

Lisaks noortele pöörab Elisabet oma projektiga tähelepanu ka sellele, mida ja kuidas lapsevanemad kodudes ja õpetajad koolides saaksid ära teha, et nutiseadmetega kaasnevaid probleeme ühiskonnas väähemaks jääks.Elisabet õpib Tartu Hugo Treffneri gümnaasiumis ja hoolimata tema paljudest koolivälistest kohustustest on tema hinded head ja eeskujulikud. Koolijuhtkond on temaga igati rahul.

Elisabet on üks rahvusvahelise pikajalise koostööprojekti S.P.A.M algataja ja eestvedaja. Projekti käigus õpetab ta (koos noortegrupiga) teistele noortele nutiseadmetega kaasnevaid ohtusid, pöörab tähelepanu nutiseadmete liigtarbimisele ja sellest tulenevale nutisõltuvusele ja juba praegu järjest enam probleemiks muutuvatele tervisehädadele, mis tulenevad liigsest nutiseadme tarbimisest. Projekti viiakse läbi Tartu koolides ja noortekeskustes, järgmisel aastal toimub üleeestiline kampaania. Silmapaistavaks teeb selle projekti asjaolu, et siiani ei ole Eestis ükski noortegrupp rahvusvahelise strateegilise koostöö projekti kirjutanud ega vedanud, sest see on noortevehetusest palju vastutusrikkam ja keerukam, kuid Elisabet nägi ühiskonnas suurt probleemi ja soovib sellele rahvusvahelisel tasandil lahendusi leida. Projekti kirjutamine ja esimesed uuringud algasid jaanuaris 2018, projektitegevused kestavad kuni 2019 detsembrini. Hea eeskuju tiitel annaks Elisabetile kindlasti motivatsiooni juurde, et niivõrd pika projektiga veel terve aasta tegevsusi jätkata. Alates 2015 aastast tegutseb Elisabet Hariduse Tugiteenuste Keskuse vabatahtlikuna juhendab huviringi TORE. Huviringis Tore arendab Elisabet noorte sotsiaalseid oskusi, sh probleemide lahendamise oskusi, emotsioonide väljendamist ja nendega toimetulekut, eneseanalüüs ja väljendus jne. Elisabet on kõikidele eeskujuks oma tervisliku ja aktiivse elustiiliga. Ta toitub alati tervislikult ja pöörab tähelepanu sellele, et tema toit pärineks eetiliselt korrektsetest kohtadest. Samuti on tal alati enadale ja oma kaaslastele kaasas tervislikke snäkke. Kõik see on tema jaoks täiesti loomulik elustiili osa, mitte ühekordne uus tuju või eksperimenteerimine.

Noor, kes märkab ühiskonnas probleeme ja proovib neile lahendusi leida, kaasates meeskonna, oma kodukoha koolid ja noortekesused (koos õpetajate ja lapsevanematega) väärib kindlasti Hea Eeskuju tiitlit.

HEA EESKUJU ESITAS

Grete Sarap